《方勉甫属题邵位西先生手书诗册》
清代·马新贻

景慕芳徽已历年，下车正拟访高贤。遽闻亮节全千古，特疏忠贞达九天。

每向同侪搜剩墨，喜逢佳士读遗编。词因人重弥珍惜，冰地风裁锦绣篇。

作者简介：（1821—1870）山东菏泽人，字谷山。道光二十七年进士，授安徽知县。咸丰间参与镇压太平军、捻军，擢按察使，以失庐州革职。同治初，从复庐州，历按察使、布政使，旋调任浙江巡抚。七年，任两江总督兼通商大臣。后被张汶祥刺杀。谥端悯。